Mikill fjöldi hefur sótt Októberfest Stúdentaráðs Háskóla Íslands undanfarin ár . Vísir / Andri Marinó 26 ára karlmaður var dæmdur í níu mánaða fangelsi í Héraðsdómi Reykjavíkur í morgun fyrir sérstaklega hættulega líkamsárás á bílastæði við Sæmundargötu við Háskóla Íslands aðfaranótt laugardagsins 9. september árið 2017 . Þá helgi fór Októberfest Stúdentaráðs Háskóla Íslands fram . Dómurinn er skilorðsbundinn að mestu eða sem nemur sjö mánuðum . Var tekið tillit til játningarinnar og þess að karlmaðurinn hefur ekki áður gerst brotlegur við lög . Karlmaðurinn játaði að hafa ráðist á annan karlmann sem féll til jarðar . Í framhaldinu sparkaði hann ítrekað í höfuð hans með þeim afleiðingum að sá liggjandi hlaut dreifða heilaáverka auk fjölda annarra áverka og blæðinga . Var krafist 1,5 milljóna króna í miskabætur vegna árásarinnar . Féllst dómurinn á að greiða brotaþola 700 þúsund krónur í bætur .